
Acatistul Sfântului loan Gură de Aur - Hrisostom, patriarhul 
Constantinopolului (al doilea acatist) 
(13 noiembrie / 27 şi 30 ianuarie) 


https://archive.org/details/(Q steaemy ?query=loan+Gur % C49%83+de+Aur+ 


Xe 3 


Materiale despre Tâlcuirile la Epistolele Sfântului apostol Pavel: 


https://independent.academia.edu/emystea/Sf-ier-loan-Gur % C4% 83-de-Aur---Talcuiri 


XR 


Prăznuire la 13 noiembrie, singur şi la 27 ianuarie, aducerea sfintelor moaşte şi la 
30 ianuarie, cu prilejul sărbătoririi celor trei ierarhi. 


Este marele sfânt al creştinătăţii primare. Este cunoscut pentru compunerea 
„Sfintei Liturghii”, ca o prescurtare a Liturghiei Sfantului Vasile cel mare. Mai 
mult, este cunoscut pentru Predicile sale, cu adevărat „grăiri de aur”. Este şi sfântul 
liturghisirii preoţeşti. Preoţii râvnitori ai slujirii Sfintei Liturghii îl cin-stesc în mod 
deosebit cu rugăciuni şi citirea Acatistului său. Şi cei credincioşi, iubitori de slujba 
Liturghiei, de asemenea îl au la mare evlavie. 

În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


După obişnuitul început se zice Troparul din Minei, apoi: 


Condacul 1 

Taina cea mare a lui Hristos pe aceeaşi măsură s-a binevestit, că doar o gură de aur 
putea să o grăiască, în chipul prea sfintei lhturghisiri, ce s-a făcut însăşi taina Bise- 
ricii, unirea făpturii cu Făcătorul ei, prin care şi noi cântăm: Bucură-te, Sfinte loa- 
ne Gură de Aur, chipul liturghisirii creştine! 


Icosul al 1-lea 

Taina liturghisirii este chipul de aur al Întrupării dumnezeieşti, pe care Însuşi Fiul 
lui Dumnezeu o săvârşeşte, şi pe care tu, alesul slujitor, lumii întregi o ai vestit. 
Bucură-te, nume de aur, nume de Liturghie; 

Bucură-te, gură de aur, gură de liturghisire; 

Bucură-te, chipul lturghisirii, chipul lui Hristos; 

Bucură-te, şi chipul Sfântului Duh; 

Bucură-te, chipul Bisericii; 

Bucură-te, chipul Bisericii - templul împlinit; 

Bucură-te, chipul Bisericii - Cuvântul întrupat; 

Bucură-te, chipul Bisericii, chipul Naşterii dumnezeieşti; 

Bucură-te, chipul Bisericii - întâlnirii făpturii cu Făcătorul; 

Bucură-te, pământ prefăcut în aur; 

Bucură-te, omul - cuvântul de aur al făpturii; 

Bucură-te, Sfinte loane Gură de Aur, chipul liturghisirii creştine! 


Condacul al 2-lea 
Mare este prefacerea creştină, că pe toate în altă lumină le descoperă, şi toate în alt 
chip se arată, în minunea de aur a lui Hristos, în cântarea de: Aliluia! 


Icosul al 2-lea 

Ca un pământ bun, ales ai fost să te prefaci în aurul de taină al Fiului dumnezeiesc 
şi aşa lumii vestitorul de aur să te arăţi. 

Bucură-te, fericite moştenitor de taină; 

Bucură-te, tinereţe de bună credinţă; 

Bucură-te, creştere de dar binecuvântat; 

Bucură-te, cel de Dumnezeu la lucrarea Sa chemat; 

Bucură-te, cel de însuşi Hristos ales; 

Bucură-te, apostolească menire; 

Bucură-te, duhovnicească înzestrare; 

Bucură-te, că în tine ai adunat virtuțile; 

Bucură-te, căutătorule de cele de sus; 

Bucură-te, asemănarea sfinților; 

Bucură-te, următorul lor; 

Bucură-te, Sfinte loane Gură de Aur, chipul liturghisirii creştine! 

Condacul al 3-lea 
Moştenitor al darurilor celor mai alese, încă din tinereţe toate cele rele le-ai lepădat 
şi spre lumina lui Hristos ai mers, în cântarea de: Aliluia! 


Icosul al 3-lea 

Învățăturile lumeşti ţi s-au arătat întunecate, şi aşa prin Hristos ai descoperit învă- 
țătura dumnezeiască, pe care ai primit-o din plin. 

Bucură-te, al lui Hristos întru totul primitor; 

Bucură-te, al Cuvântului dumnezeiesc vas curat; 

Bucură-te, al Evangheliei grăitor; 

Bucură-te, gura de aur a propovăduirii; 

Bucură-te, trâmbiţă auzită de întreaga lume; 

Bucură-te, vestirea până la marginile pământului; 

Bucură-te, mărturisirea adevăratei credinţe; 

Bucură-te, mărturia nădejdii făgăduite; 

Bucură-te, împlinitorul a toată rânduiala; 

Bucură-te, făptură cu chipul întreg; 

Bucură-te, pământesc în prefacerea cerească; 

Bucură-te, Sfinte loane Gură de Aur, chipul liturghisirii creştine! 


Condacul al 4-lea 

Lepădând toate cele lumeşti şi chipul monahicesc râvnind, în retragere sfântă ai 
petrecut, unde iscusinţa duhovnicească ai dobândit şi adâncurile firii ai pătruns, în 
cântarea de: Aliluia! 


Icosul al 4 -lea 

Tăria duhovnicească ai câştigat, prin care apoi să fii celorlalţi folositor ca un pă- 
rinte de cinste, în slujirea celor sfinte. 

Bucură-te, pământesc în zbor spre Cer; 

Bucură-te, lut plămădit cu lumina; 

Bucură-te, fire pătrunsă de har; 

Bucură-te, adânc deschis de Sfântul Duh; 

Bucură-te, minte străfulgerată de nemărginirea dumnezeiască; 
Bucură-te, inimă atinsă de chipul lui Hristos; 

Bucură-te, inimă cu dor prea sfânt; 

Bucură-te, căutarea cea de taină; 

Bucură-te, luceafărul Ortodoxiei; 

Bucură-te, aurul bogăției duhovniceşti; 

Bucură-te, aurul ce sărăcia lumii a mângâiat; 

Bucură-te, Sfinte loane Gură de Aur, chipul liturghisirii creştine! 

Condacul al 5-lea 

Ales la scaunul cel înalt al Patriarhiei cetăţii împărăteşti a Constantinopolului, cu 
adevărat pe aceeaşi măsură te-ai dovedit, că doar unul cu mare dar putea să fie în 
faţa lumii întregi, în cântarea de: Aliluia! 


Icosul al 5-lea 

Dar a fi în mare dregătorie şi mari primejdii şi osteneli adaugă, încât Sfinte Ioane, 
cine poate spune nevoinţa ta de mare credincioşie? 

Bucură-te, cel dăruit cu marea cinste; 

Bucură-te, slujitorul acesteia; 

Bucură-te, cel ales pe scaunul cel înalt; 

Bucură-te, şi smerenie a stăpânirii; 

Bucură-te, propovăduitorul mântuirii; 

Bucură-te, ostenitorul pocăinţei; 

Bucură-te, adâncul cugetării de Dumnezeu; 

Bucură-te, şi dârzul luptător cu păcatul; 

Bucură-te, şi apărătorul neînfricat al celor sfinte; 

Bucură-te, talantul în vistieria de sus; 

Bucură-te, bogăţia în comoara lui Hristos; 

Bucură-te, Sfinte loane Gură de Aur, chipul liturghisirii creştine! 


Condacul al 6-lea 

Stăpânirea lumii adesea luptă împotriva stăpânirii celei sfinte, şi cu greu cei cre- 
dincioşi pot fi fără amestecare, ceea ce tu, Sfinte Ioane, te-ai străduit în cântarea 
de: Aliluia! 


Icosul al 6-lea 

Fiul lui Dumnezeu a venit în lume să aducă marea Taină a liturghisirii dumne- 
zeieşti, prin care viaţa cea nemuritoare s-o împărtăşească, şi aşa pământul cu cele 
de sus să se unească. 

Bucură-te, credincioşie neabătută; 

Bucură-te, curăţie nepătată; 

Bucură-te, laudă cu toată smerenia; 

Bucură-te, muntele învăţătunilor Scripturii; 

Bucură-te, stâncă neclintită; 

Bucură-te, temelie de piatră; 

Bucură-te, cântarea lină de altar; 

Bucură-te, liturghisirea cea dumnezeiască; 

Bucură-te, şi lturghisirea pământească; 

Bucură-te, liturghisirea Bisericii luptătoare; 

Bucură-te, liturghisirea Bisericii biruitoare; 
Bucură-te, Sfinte loane Gură de Aur, chipul liturghisirii creştine! 


Condacul al 7-lea 
Atât de mult te-ai nevoit ca cele sfinte de toţi să fie primite şi închinarea lui Hristos 
să fie înaintea a toate, în cântarea de: Aliluia! 


Icosul al 7-lea 

Pe toţi săracii şi bolnavii i-ai adunat, fecioarelor şi văduvelor ocrotitor te-ai făcut, 
şi aşa ca un păstor bun turmei lui Hristos ai slujit. 

Bucură-te, iubirea cea mare a lui Hristos; 

Bucură-te, revărsarea în lume a lubirii dumnezeieşti; 

Bucură-te, lucrătorul țarinei lumii; 

Bucură-te, că ai curăţat-o de neghine; 

Bucură-te, că ai strâns grâul curat; 

Bucură-te, că l-ai făcut prinos lui Dumnezeu; 

Bucură-te, că l-ai strâns în hambarul de sus; 

Bucură-te, al Bisericii iscusit econom; 

Bucură-te, al oamenilor înţelept; 

Bucură-te, podoaba slujirii înalte; 

Bucură-te, fiul vrednic al Bisericii creştine; 

Bucură-te, Sfinte loane Gură de Aur, chipul liturghisirii creştine! 


Condacul al 8-lea 
La ce să ne oprim mai mult, la credincioşia ta față de dregătoria cea mare a Biseri- 
cii sau la taina de inimă a slujirii Liturghiei dumnezeieşti, în cântarea de: Aliluia! 


Icosul al 8-lea 

Trăirea în Hristos ţi-a fost toată dorinţa ta, şi în toate pe aceasta ai căutat-o şi minu- 
nat lucru, că şi în cele de afară şi în cele dinăuntru se află, dacă peste toate este 
iubirea de Dumnezeu. 

Bucură-te, lumină a iubirii de Dumnezeu; 

Bucură-te, strălucire a Împărăției lui Hristos; 

Bucură-te, slugă bună ce ai slujit cu toată credincioşia; 

Bucură-te, vrednicule de prețuirea Stăpânului; 

Bucură-te, vrednicule de „plată fără măsură”; 

Bucură-te, că ne-ai rămas trâmbiţă cuvântătoare; 

Bucură-te, glas ce de-a pururea grăieşte; 

Bucură-te, şi al mântuirii noastre mijlocitor; 

Bucură-te, şi al îndreptării noastre povăţuitor; 

Bucură-te, părinte sufletesc şi pământesc; 
Bucură-te, părinte de inimă sfântă; 
Bucură-te, Sfinte loane Gură de Aur, chipul liturghisirii creştine! 


Condacul al 9-lea 

Ucenicul tău, Proclu, a văzut pe marele apostol Pavel cum îți grăia la ureche „tâl- 
cuirile de taină ale Sfintei Scripuri”, din care şi noi ne împărtăşim în cântarea de: 
Aliluia! 


Icosul al 9-lea 

Ca un râu cu curgeri de aur adăpi Biserica lumii întregi, şi pe toţi îi răcoreşti cu în- 
văţăturile tale descoperite de la Duhul cel PreaSfânt, care alungă eresurile şi înşe- 
lările de tot felul. 

Bucură-te, porumbelul vestirii Domnului; 

Bucură-te, şi vulturul cel din înălțimi; 

Bucură-te, strălucirea preoţiei lui Hristos; 

Bucură-te, strălucirea slujirii liturghisitoare; 

Bucură-te, cel ce ai unit Pământul cu Cerul; 

Bucură-te, cel ce ai coborât harul pe altarul de jos; 

Bucură-te, cel ce ai ridicat şi cele de jos la cele de sus; 

Bucură-te, întâlnirea cu iubirea lui Dumnezeu; 

Bucură-te, împlinirea menirii făpturii; 

Bucură-te, împlinirea chipului veşniciei; 

Bucură-te, chipul părinteştii noastre nădejdi; 

Bucură-te, Sfinte loane Gură de Aur, chipul liturghisirii creştine! 


Condacul al 10-lea 

N-a suferit răutatea cea veche lumina cea nouă a lui Hristos şi aşa, ca odinioară 
proorocul Ilie şi loan Botezătorul, şi tu, ierarhule sfinte, prin chipul „şarpelui 
Ever”, distrugătorul Raiului, ai fost prigonit, dar biruitor te-ai arătat în cântarea de: 
Aliluia! 


Icosul al 10-lea 

Împărăteasa Eudoxia cu mare mânie asupra ta s-a pornit, că i-ai mustrat idoleştile 
ei patimi, şi aşa de la scaunul Patriarhiei izgonit, la greu exil te-a supus. 

Bucură-te, sabia lui Dumnezeu împotriva păcatului; 

Bucură-te, diamant al curăției; 

Bucură-te, crin al nevinovăţiei; 

Bucură-te, păstrătorul dreptei credinţe; 

Bucură-te, alungarea idoleştilor patimi; 

Bucură-te, mustrarea celor înrăiţi; 

Bucură-te, neînfricatul apărător al celor sfinte; 

Bucură-te, îndrăzneală bună în faţa stăpânitorilor; 

Bucură-te, că ai primit suferinţa credincioşiei; 

Bucură-te, că ai luat crucea cu bucurie; 

Bucură-te, că nu te-ai ruşinat de smerenia lumii; 

Bucură-te, Sfinte loane Gură de Aur, chipul liturghisirii creştine! 


Condacul al 11-lea 

O, prea fericite părinte, mare patriarh al Cetăţii împărăteşti, mare arhiereu al Bi- 
sericii creştine, pentru dragostea adevărată de Dumnezeu şi umilinţa cea mai mare 
al primit, în cântarea de: Aliluia! 


Icosul al 11-lea 

Cu viclenie şi înşelări, Eudoxia împărăteasă, ea însăşi întunecată de „şarpele cel 
vechi”, pe tine, marele bărbat al Creştinătăţii, te-a învinuit de nenumărate răutăți, 
ce au mâhnit pe cei credincioşi. 

Bucură-te, marele bărbat al Creştinătăţii,; 

Bucură-te, marele arhiereu al Bisericii; 

Bucură-te, patriarh de mare vrednicie; 

Bucură-te, că ţi s-a încercat tăria credinţei; 

Bucură-te, că ai trecut prin focul umilinţei; 

Bucură-te, că şi mai de cinste apoi ai ajuns; 

Bucură-te, că Dumnezeu şi mai mult te-a plăcut; 

Bucură-te, că ai câştigat chipul îngeresc; 

Bucură-te, că în chipul ceresc te-ai prefăcut; 

Bucură-te, părinte dintre marii Părinţi; 

Bucură-te, un mare părinte cu nume de neuitat; 

Bucură-te, Sfinte loane Gură de Aur, chipul liturghisirii creştine! 


Condacul al 12-lea 

Bucuria celor răi a fost oprită de pedepsele de sus, că mare cutremur s-a făcut, şi 
palatul împărătesc în blestem a căzut, păcatul şi l-a recunoscut, în cântarea de: 
Aliluia! 


Icosul al 12-lea 

Cu ruşine din cele de sus alungat, de toţi învinuit şi batjocorit, iată că minciuna pe 
faţă s-a dat, şi sfinţenia ta, aşa, şi mai mult a strălucit. 

Bucură-te, că toţi prigonitorii s-au ruşinat; 

Bucură-te, că umilinţa şi în mai mare strălucire ţi s-a prefăcut; 

Bucură-te, că Dumnezeu sfinţenia ţi-a descoperit; 

Bucură-te, cel vrednic de toată lauda; 

Bucură-te, gura de aur a întregii Creştinătăţi; 

Bucură-te, că împăratul Teodosie iertarea împărătească a cerut; 
Bucură-te, că aşa blestemul s-a dezlegat; 

Bucură-te, că sfintele tale moaşte cu cinste înapoi s-au adus; 
Bucură-te, că scaunul Patriarhiei şi după moarte te-a recunoscut; 
Bucură-te, marele arhiereu al lui Hristos; 

Bucură-te, marele om al micului Pământ; 

Bucură-te, Sfinte loane Gură de Aur, chipul liturghisirii creştine! 


Condacul al 13-lea (de trei ori) 

Şi noi mult te cinstim pe tine, mare arhiereu al Bisericii creştine, că liturghisirea ta 
mereu 0 avem, prin care şi nouă rugător ne eşti în toate nevoile, prin care nădejdea 
şi credinţa ne întărim, în cântarea de: Aliluia! 


Se citesc apoi din nou: 


Icosul al 1-lea 

Taina liturghisirii este chipul de aur al Întrupării dumnezeieşti, pe care Însuşi Fiul 
lui Dumnezeu o săvârşeşte, şi pe care tu, alesul slujitor, lumii întregi o ai vestit. 
Bucură-te, nume de aur, nume de Liturghie; 

Bucură-te, gură de aur, gură de liturghisire; 

Bucură-te, chipul lturghisirii, chipul lui Hristos; 

Bucură-te, şi chipul Sfântului Duh; 

Bucură-te, chipul Bisericii; 

Bucură-te, chipul Bisericii - templul împlinit; 

Bucură-te, chipul Bisericii - Cuvântul întrupat; 

Bucură-te, chipul Bisericii, chipul Naşterii dumnezeieşti; 

Bucură-te, chipul Bisericii - întâlnirii făpturii cu Făcătorul; 

Bucură-te, pământ prefăcut în aur; 

Bucură-te, omul - cuvântul de aur al făpturi; 

Bucură-te, Sfinte loane Gură de Aur, chipul liturghisirii creştine! 


Condacul 1 

Taina cea mare a lui Hristos pe aceeaşi măsură s-a binevestit, că doar o gură de aur 
putea să o grăiască, în chipul prea sfintei lhturghisiri, ce s-a făcut însăşi taina Bise- 
ricii, unirea făpturii cu Făcătorul ei, prin care şi noi cântăm: Bucură-te, Sfinte loa- 
ne Gură de Aur, chipul liturghisirii creştine! 

Proloage - Pomenirea celui între Sfinţi părintele nostru loan Gură de Aur, 
arhiepiscopul Constantinopolului (+ 407) (13 noiembrie) 


Luna noiembrie în 13 zile: pomenirea celui între Sfinţi părintele nostru loan 
Gură de Aur, arhiepiscopul Constantinopolului (+ 407). 


Acest mare dascăl şi luminător al lumii a fost din marea cetate Antiohia, născut 
la anul 344, din părinţi drepteredincioşi:tatăl lui se numea Secund şi era 
căpetenia Siriei, iar mama Sa, Antuza. 


Din fragedă vârstă, a pierdut pe tatăl său, iar mama sa, nemaicăsătorindu-se, deşi 
era foarte tânără, îşi închina viaţa creşterii copilului ei. EI a fost botezat la vârsta de 
20 de ani şi a avut parte, prin grija mamei sale, de cei mai vestiți dascăli din 
Antiohia: Libanius şi Andragatie. Îndată, încă de la început, Sfântul atâta o mare 
dragoste către ştiinţă vorbirii şi, cu nevoinţa se puse la învăţătură şi, cu ascuţimea 
minţii ce avea, a deprins toată ştiinţa elinească. Tot aşa a ajuns şi la stăpânirea 
creştineştilor Scripturi, având doi îndrumători de seamă: pe arhiepiscopul 
Antiohiei, Meletie, şi pe Diodor, episcopul din Tars, căpetenia şcolii din Antiohia. 


Mai era în Antiohia şi o casă creştinească de asceţi, pe care o conducea un nevoitor 
mai în vârstă, Carterius cu numele, de unde Sfântul loan, şi alţi tineri ca el, 

dezgustaţi de o viaţă călduţă, fără duh de jertfă, făceau legăminte ascetice, din 
dragoste pentru Hristos. Era ca o mănăstire în cetate. Fsre timpul când Sfântul 
Ioan îşi împlini visul său de taină, de a duce o vreme, o viaţă pustnicească. În 
munții din preajma Antiohiei, el a trăit, aşadar, patru ani de mănăstire cu viaţă 
de obşte şi doi ani de pustnicie, într-o peşteră. Deci, ajungând, astfel, la 
deprinderea vieţii ascetice, Sfântul loan a fost ridicat la rânduiala clericilor de 
Sfântul Meletie, arhiepiscopul, care-l şi botezase şi l-a sfințit diacon (381), iar 
Flavian, urmaşul lui Meletie, l-a sfinţit preot (386). În această vreme, Sfântul 
loan a scris preafrumoasa lui carte Despre preoţie, închinată prietenului său 
Vasilie, căutând să-şi îndreptăţească fuga lui de preoţie, socotindu-se nevrednic. 


Ca preot, timp de 12 ani, a fost slujitorul şi predicatorul neîntrecut al patriarhiei 
din Antiohia, alcătuind multe cuvinte de învăţătură. Din acest timp ne-au rămas, 
de la el, Cuvântările asupra Evangheliei de la Matei, Cuvântările despre statui şi 
Cuvântările la cele 14 Epistole ale Sfântului Apostol Pavel, toate adevărate 
îndreptare pentru o viaţă desăvârşită. 


Întâmplându-se între timp, că Nectarie, patriarhul Constantinopolului, a părăsit 
viaţa aceasta, Sfântului loan a fost chemat cu porunca împăratului Arcadie, ca să 
fie sfinţit patriarh al Constantinopolului, primind hirotonia canonică din mâinile 
patriarhului Teofil al Alexandriei, la 28 februarie 398. 


Ca patriarh, Sfântul loan s-a ostenit mult cu răspândirea credinţei şi convertirea 
la Ortodoxie a goților arieni de la Dunăre, cu evanghelizarea locuitorilor de la 
sate, cu întemeierea de aşezăminte pentru bolnavi şi săraci, pentru fecioare şi 
văduve. El nu a încetat nici a predica, pentru îndreptarea năravurilor, împotriva 
luxului, a lăcomiei şi pentru Evanghelia iubirii de oameni. 


Dintr-o pricină ca aceasta, după căderea de la putere a lui Eutropie, primul 
dregător al împărăției, Eudoxia împărateasa s-a făcut vrăjmaşă Sfântului loan. 
Şi anume, pentru că, răpind ea, pe nedrept, via unei văduve sărace, ce se numea 
Calitropia, Sfântul a sfătuit-o să nu ţină lucrul străin cu sila. Și, nevrând ea să 
asculte de cuvintele lui, Sfântul o mustra şi o asemăna cu Izabela şi Irodiada. 
Iar ea S-a făcut cu totul fiară. Şi a fost izgonit Sfântul din scaun, întâi de dânsa, 
după Sinodul ţinut la Stejar şi condus de patriarhul Teofil, care-l sfinţise 
episcop. Deci, după un timp, S-a întors Sfântul, la scaunul său. lar, după două 
luni, a fost izgonit a doua oară şi surghiunit de împăratul, la Cucuz, în Armenia. 


Şi, indurând Sfântul multe suferinţe, şi-a dat cinstitul său suflet lui Dumnezeu, 
la Comane, în Armenia. Ultimele sale cuvinte au fost: 


pentru toate"! (14sept.407). 

Dar lumea din Constantinopol nu s-a liniştit decât la anul 438, când patriarhul 
Proclu, unul din urmaşii Sfântului, a mutat, cu mare alai, moaştele Sfântului 
Ioan, de la Comane, la Constantinopol. 


Împăratul Teodosie cel Tânăr şi sora sa Pulheria, au luat parte la serbare, cerând în 
genunchi iertare pentru părinţii lor. De atunci, Sfintele lui moaşte odihnesc cu 
cinste în biserica "Sfinţilor Apostoli”, din Constantinopol. 


Celui mai mare predicator din vremea de aur a creştinătăţii, Biserica îi serbează 
pomenirea de trei ori pe an: la 13 noiembrie şi apoi la 27 şi 30 ianuarie, precum şi 


în fiecare zi, când se săvârşeşte Liturghia lui. 


Întru această zi, cuvânt despre Sfântul loan Gură de Aur. 


Ne spunea nouă părintele Tis de la Amasia că auzise pe Adelfie, fratele său, 
zicând: "Când Sfântul loan Gură de Aur, patriarhul Constantinopolului, a fost 
izgonit şi surghiunit la Comane, petrecea în casa noastră şi pentru acea multă 
îndrăzneală şi dragoste aveam către dânsul”. 


Și, zicea Adelfie, fratele meu şi episcopul de la Cucuz: "După ce fericitul loan s-a 
mutat la Domnul, fiind acolo în surghiun, mare mâhnire am avut, că un bărbat ca 

acesta, învăţător al lumii, care cu cuvântul său veselea Biserica lui Hristos, unul ca 
acesta în surghiun a răposat. 


Însă, m-am rugat Domnului cu multe lacrimi, ca să-mi arate mie în care 
rânduială este şi de este numărat între patriarhi. Şi mult rugându-mă eu, pentru 
aceasta, într-o noapte, am văzut în vis pe un bărbat foarte luminat la vedere. Și 
m-a luat pe mine de mâna dreaptă şi m-a dus la un oarecare loc luminos şi 
preaslăvit şi mi-a arătat mie pe toţi învățătorii Bisericii. lar eu nădăjduiam Să 
văd acolo cu dânşii şi pe doritul meu loan Gură de Aur. Și, după ce mi-a arătat 
mie pe toţi şi mi-a Spus şi numele fiecăruia dintr-inşii, iarăşi luându-mă de 
mână, m-a scos pe mine afară. lar eu mergând după dânsul mâhnit că nu 
văzusem, cu arhierei, pe fericitul loan. 


Deci, mi-a zis mie: "'Ce-ţi este? Și de ce eşti mâhnit? Că nimeni intrând aici, nu 
iese de aici mâhnit. lar eu i-am răspuns: Aceasta îmi este mie mâhnirea, că, pe 
iubitul meu loan Gură de Aur, nu l-am văzut cu ceilalți episcopi. lar el mi-a zis 
mie: Zici de loan povăţuitorul pocăinţei? Şi i-am zis: Aşa. Deci, mi-a răspuns 
mie, zicând: "Tot omul, în trup fiind, nu-l poate vedea pe acela. Că acela la 
Scaunul Stăpânului stă, între Serafimi şi Heruvimi. ŞI m-am mângâiat de 
cuvintele lui”. 


Intru această zi, cuvânt al Sfântului loan Gură de Aur, despre osânda cea fără 
de sfârşit şi despre Împărăţia Cerească şi ca să avem în minte totdeauna ziua 
ieşirii sufletului nostru. 

Să intrăm, iubiţilor, fiecare întru a sa conştiinţă şi să ne gândim la păcate şi să 
facem judecata asupra noastră, ca nu cumva cu lumea să fim înstrăinaţi, că 
înfricoşătoare este Judecata, groaznic este locul şi plin de întrebare şi de frică, 
asemenea şi răul cel de foc care va curge. Să ne aducem aminte de ceea ce s-a zis 
în Evanghelie: "Îngerii alergând, cămara închizându-se, făcliile stingându-se, 
puterile trăgând în cuptorul cel de foc”. 


Încă să te gândeşti şi la aceasta: dacă vreunuia dintre noi i s-ar scoate le iveală 
astăzi, înaintea a tot poporul, un lucru ascuns, apoi, cât nu s-ar ruga ca să piară mai 
bine, să să se desfacă pământul cu dânsul? Dar când ar fi martori răi de faţă la taina 
aceea? Apoi, ce defăimare nu vom primi atunci când, înaintea a toată lumea, se vor 
aduce la iveală toate, într-o privelişte ca aceea, înaintea celor ştiuţi şi neştiuţi de 
noi, toţi luând aminte? Oh, vai mie, cum voi spune vouă nevoia aceea? 


De omenească nedumerire surprinşi, sau, mai bine încă se cade a zice, de frică de 
Dumnezeu, în ce chip vom fi atunci, spune-mi mie, când legaţi, cu dinţii scrâşnind, 
intru întunericul cel mai din afară vom fi goniţi? Drept aceea, pe acestea ce vor să 
fie, căderea din împărăție, adică, durerea, legăturile cele vestite din gheenă, 
întunericul cel mai din afară, viermele cel otrăvit, scrâşnirea dinţilor, scârba, 
greutatea răului celui de foc, cuptorul cel nestins, pe toate adunându-le şi înainte 
punându-le, averea aceasta adunată să o dezrădăcinăm, că boala este aceasta. lar pe 

adevărata bogăţie luând-o, să ne izbăveşti, de această cumplită sărăcie, veşnicei 
Judecăţi, şi bunătăţilor celor ce vor să fie să ne împărtăşeşti. Că, dacă ne vom 
sârgui şi ne vom ruga la Dânsul, apoi ne va ierta pe noi Dumnezeu. Iar de nu vom 
cere de la Dânsul, nici nu vom face nimic de acest fel, apoi, cum vom fi noi iertaţi? 
Că fapte bune nu vom îndeplini, dormind. 


Că nici lucrurile cele bune ale lumii acesteia nu este cu putinţă a le afla niciodată 
cel ce doarme; cu cât mai vârtos cele duhovniceşti. Ca şi de la un prieten, nimic nu 
va lua cândva cel ce doarme; apoi, cum de la Dumnezeu? Nici părinţii nu fac cinste 
fiilor celor somnoroşi; cu mult mai mult Dumnezeu. Nici stăpânii nu suferă pe 
slugile cele leneşc; cum, larăşi Dumnezeu va suferi? 
Pentru aceea, să ne strâmtorăm puţin aici, acum, ca în veci să ne veselim. Că 
strâmtoraţi se cade să fim aici; de nu, apoi acolo ne aşteaptă pe noi suferinţa. 


Pentru ce, dar, nu voim să fim obidiţi aici, ca acolo să ne odihnim de-a pururea? Să 
suspinăm deci puţin, rogu-vă pe voi, şi să ne târguim aici, ca atunci să nu plângem. 
Aici, acest plâns este o faptă bună, iar acolo este fără de folos. Aici, puţină vreme 
te vei veseli iar acolo fără de sfârşit te vei întrista. Să ne întristăm iubiţilor, până ce 
este vreme. Însă, foarte să ne îngrijim, ca să nu zicem, ca bogatul cel nebun 
(Luca, 12,19,20). Dacă a iertat acum, acela se îngrijeşte de mântuirea sa. Deci, de 
ea să ne îngrijim acum! 


Dumnezeului nostru Slavă, acum şi pururea şi în vecii vecilor! Amin. 


is le 2 


Întru această zi (16 noiembrie), cuvânt despre vederea apostolului Pavel lângă 
Sfântul loan Gură de Aur. 


În Constantinopol era un om cu dregătorie, care, fiind pârât de răuvoitori la 
împăratul, a fost izgonit din palate şi scos din dregătorie. Deci, fiind el mâhnit, a 
mers la loan Gură de Aur, pe când acesta era patriarh în Constantinopol, însă în 
taină, ca să nu-l ştie nimeni din cei ce-l pârâseră la împăratul, şi gândea să-l roage 
pe fericitul loan să-l izbăvească pe el de mânia împărătească. 


Deci loan, chemând pe Proclu, fratele celui rânduit să-i aducă lui aminte 
plângerile, i-a zis: "Să-mi aduci aminte la noapte, când va veni acest om". 


Insă, avea obicei loan că scria noaptea. Și în acea noapte, luându-și condeiul a 
început a scrie la tâlcuirea Epistolelor apostolui Pavel. 

Deci, a venit omul cel clevetit, cum îi poruncise lui, iar Proclu s-a apropiat de ușă 
şi, căutând prin crăpătura ușii, a văzut pe loan șezând și scriind şi pe cineva 
vorbindu-i deoparte, la ureche. Şi era chipul aceluia cam pleşuv, iar barba deplină 
și lată. Şi, întorcându-se, a zis omului aceluia: "Îngăduieşte puţin că altul înainte de 
tine a intrat la dânsul”. 


lar după ce a zăbovit puţin, s-a sculat Proclu şi a văzut asemenea pe loan scriind şi 
celălalt şoptindu-i. 


In același chip a fost şi a treia oară. Apoi a început a toca de Utrenie. Atunci Proclu 
i-a zis omului: "Sculându-te, mergi la casa ta, că de acum nu mai vorbeşte cu 
nimeni”. 


Și cu mare mâhnire s-a dus. Aceasta iarăşi s-a petrecut şi în a doua noapte şi, 
asemenea, şi în a treia noapte l-a văzut. Deci, s-a aşezat Proclu lângă ușă. Dar omul 
acela iarăşi, după obicei, a venit. 


Și, sculându-se, Proclu s-a apropiat de uşă, şi privind, i-a văzut pe ei vorbind între 
ei. Atunci 1-a zis omului: "Mergi la casa ta și să te rogi lui Dumnezeu ca să-ţi ajute 
ție, că văd că cel ce vine la Patriarhul, de la Dumnezeu este trimis, de vreme ce 
nevăzut intră la dânsul”. 


Iar, făcându-se ziuă, şi-a adus aminte fericitul loan de omul acela, şi chemând pe 
Proclu, i-a zis lui: "Oare n-a venit aici omul acela de care mi-ai spus mie, pentru 


pricina ce voia să vie la noi?" 


Iar acela, răspunzând, i-a zis: "Așa este cu adevărat, părinte, iată este a treia noapte 
a venirii lui aici”. 


Iar el i-a zis: "Pentru ce nu mi-ai pomenit de dânsul?" 


Răspunzând iarăși, Proclu a zis: "Vorbeai cu altul tu însuţi, pentru aceea n-am 
cutezat a intra la tine”. 


lar acesta a zis: "Cu cine? Că n-a fost nimeni la mine în această noapte”. 
Atunci Proclu i-a spus cum era faţa şi chipul aceluia ce i se arătase lui şi a adăugat: 


"gura lui era lângă urechea ta şi în taină îţi grăia ţie, şoptindu-ți la ureche, iar tu 
Scrial”. 

Iar fericitul loan se minună, auzind acestea de la dânsul. Şi dacă a tăcut cu vorba, 
Proclu a căutat la icoana Sfântului apostol Pavel și, văzându-i chipul întocmai aşa 
ca al aceluia ce i se arătase lui, s-a închinat lui loan și a zis, arătând cu degetul la 
chip: "Întru acest chip era cel pe care l-am văzut". 


Atunci a cunoscut prea înțeleptul loan că Dumnezeu l-a ascultat pe el și l-a 
adeverit că lucrul lui este primit, că, tălmăcind Epistolele apostolui Pavel, el scria 
ceea ce apostolul însuşi îi spunea să scrie. Deci, sculându-se, s-a rugat Domnului, 
mulțumindu-i că n-a trecut cu vederea ostenelile lui. 


lar după aceasta, ducându-se la împăratul, l-a rugat pentru omul acela ce era în 
necaz; şi l-a pus pe el împăratul din nou în vechea lui rânduială. 


(Extras din proloagele din 16 noiembrie) 

